Литл-Рок

Литл-Рок (ингил. Little Rock) — АБШ-ны Арканзас штатны эм уллу шахары эмда ара шахары. Пюласки округну административ арасыды.  АБШ-де 2020 джылда болгъан санаугъа кёре Литл-Рокда 202 591 адам джашагъанды, агломерациясында — 770 000 адам. 

 Географиясы 
Литл-Рок Арканзас штатны орта кесегинде, Арканзас сууну къыбыла джагъасында орналады. Шахарны ичи бла Арканзас суугъа къошулгъан Фурш-Крик эмда Рок-Крик къулакъ суула барадыла. Шахарны кюнбатыш кесеги Уошита тауланы этегинде орналады.

Литл-Рокдан шимал-кюнбатышгъа Пиннакл тау эмда шахарны суу бла баджарыргъан Маумелль кёл орналадыла.

 Климаты 
Литл-Рокну мылы субтропик климаты барды (Кёппен климатланы классификациясында - Cfa), мылы исси джай эмда салкъын къыш бла. Январны орта температурасы +5,2 °C, июлню +28,0 °C. Джылгъа джауум — 1 263 мм.

 Шохлукъ джюрютген шахарла 
Литл-Рок бла шохлукъ джюрютген шахарла:
  Гаосюн, Тайвань
  Монс, Бельгия
  Рагуза, Италия
  Чанчунь, Къытай
  Ханам, Къыбыла Корея
  Кашиас-ду-Сул, Риу-Гранди-ду-Сул, Бразилия
  Пачука-де-Сото, Идальго, Мексика

 Белгиле 
Категория:АБШ-ны шахарлары
Категория:Арканзасны шахарлары
Категория:Литл-Рок